กฎกระทรวงการแจ้งการครอบครองหรือใช้เครื่องกำเนิดรังสีเพื่อการวินิจฉัยทางการแพทย์ พ.ศ. 2566
ประกาศวันที่ 2023-08-31

content: กฎกระทรวง การแจ้งการครอบครองหรือใช้เครื่องกำเนิดรังสีเพื่อการวินิจฉัยทางการแพทย์ พ.ศ. ๒๕๖๖
content: อาศัยอำนาจตามความในมาตรา ๕ วรรคสาม และมาตรา ๒๖/๑ วรรคสาม แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “เครื่องกำเนิดรังสี” หมายความว่า เครื่องกำเนิดรังสีที่ออกแบบมาเฉพาะสำหรับใช้เพื่อการวินิจฉัยทางการแพทย์ ตามที่กำหนดในกฎกระทรวงที่ออกตามมาตรา ๒๖/๑ วรรคหนึ่ง “ผู้แจ้ง” หมายความว่า ผู้มีไว้ในครอบครองหรือใช้เครื่องกำเนิดรังสีที่ได้รับใบรับแจ้งตามกฎกระทรวงนี้ “ใบรับแจ้ง” หมายความว่า
sectionNo: 1
content: ใบรับแจ้งการครอบครองหรือใช้เครื่องกำเนิดรังสี “ผู้รับแจ้ง” หมายความว่า อธิบดีกรมวิทยาศาสตร์การแพทย์หรือผู้ซึ่งรัฐมนตรีว่าการกระทรวงสาธารณสุขมอบหมาย
sectionNo: 2
content: ข้อ ๒ ผู้ใดมีไว้ในครอบครองเครื่องกำเนิดรังสีต้องยื่นคำขอแจ้งการครอบครองเครื่องกำเนิดรังสีต่อผู้รับแจ้ง พร้อมด้วยเอกสารหรือหลักฐานตามที่ระบุไว้ในแบบคำขอแจ้งการครอบครองเครื่องกำเนิดรังสีภายในสามสิบวันนับแต่วันที่มีไว้ในครอบครองเครื่องกำเนิดรังสีนั้น
sectionNo: 3
content: ข้อ ๓ ผู้ใดจะใช้เครื่องกำเนิดรังสีต้องยื่นคำขอแจ้งการใช้เครื่องกำเนิดรังสีต่อผู้รับแจ้งพร้อมด้วยสำเนารายงานผลการตรวจสอบคุณภาพและความปลอดภัยของเครื่องกำเนิดรังสีโดยกรมวิทยาศาสตร์การแพทย์หรือโดยหน่วยงานที่กรมวิทยาศาสตร์การแพทย์รับรอง
sectionNo: 3
content: รวมทั้งเอกสารหรือหลักฐานตามที่ระบุไว้ในแบบคำขอดังกล่าวภายในหกสิบวันก่อนการใช้งานครั้งแรก
sectionNo: 4
content: ข้อ ๔ เมื่อได้รับคำขอแจ้งการครอบครองหรือใช้เครื่องกำเนิดรังสี ให้ผู้รับแจ้งตรวจสอบคำขอและเอกสารหรือหลักฐานที่ยื่นพร้อมคำขอให้ถูกต้องและครบถ้วน หากเห็นว่าคำขอ เอกสาร หรือหลักฐานไม่ถูกต้องหรือไม่ครบถ้วน ให้แจ้งให้ผู้ยื่นคำขอทราบทันที ถ้าเป็นกรณีที่สามารถแก้ไขหรือเพิ่มเติมได้ในขณะนั้น
sectionNo: 4
content: ให้แจ้งให้ผู้ยื่นคำขอดำเนินการแก้ไขหรือยื่นเอกสารหรือหลักฐานเพิ่มเติมให้ถูกต้องและครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องและรายการเอกสารหรือหลักฐานที่จะต้องยื่นเพิ่มเติม พร้อมทั้งกำหนดระยะเวลาที่ผู้ยื่นคำขอจะต้องดำเนินการไว้ และแจ้งให้ผู้ยื่นคำขอทราบ
sectionNo: 4
content: ในกรณีการยื่นคำขอมิได้กระทำด้วยวิธีการทางอิเล็กทรอนิกส์ให้ผู้รับแจ้งและผู้ยื่นคำขอลงนามไว้ในบันทึกนั้น และมอบสำเนาให้ผู้ยื่นคำขอไว้เป็นหลักฐาน ในกรณีที่ผู้ยื่นคำขอไม่แก้ไขเพิ่มเติมหรือจัดส่งคำขอ เอกสาร หรือหลักฐานให้ถูกต้องและครบถ้วนภายในกำหนดระยะเวลาตามวรรคหนึ่ง
sectionNo: 4
content: ให้ถือว่าผู้ยื่นคำขอไม่ประสงค์จะให้ดำเนินการต่อไป และให้ผู้รับแจ้งจำหน่ายเรื่องออกจากสารบบและมีหนังสือแจ้งให้ผู้ยื่นคำขอทราบ ในกรณีที่เห็นว่าคำขอ เอกสาร และหลักฐานถูกต้องและครบถ้วนแล้ว ให้ผู้รับแจ้งออกใบรับแจ้งให้แก่ผู้ยื่นคำขอภายในสิบวันนับแต่วันที่ได้รับคำขอ เอกสาร
sectionNo: 4
content: และหลักฐานที่ถูกต้องและครบถ้วนดังกล่าว เพื่ออำนวยความสะดวกแก่ผู้ยื่นคำขอ ผู้รับแจ้งจะแจ้งให้ผู้ยื่นคำขอทราบโดยวิธีการทางอิเล็กทรอนิกส์ไปพร้อมกับหนังสือตามวรรคหนึ่งหรือวรรคสองด้วยก็ได้
sectionNo: 5
content: ข้อ ๕ ผู้แจ้งที่ประสงค์จะแก้ไขเปลี่ยนแปลงข้อมูลในใบรับแจ้งที่ไม่ใช่ข้อมูลเกี่ยวกับรายการหรือรายละเอียดของเครื่องกำเนิดรังสีที่มีไว้ในครอบครองหรือใช้ ให้ยื่นคำขอแก้ไขเปลี่ยนแปลงข้อมูลในใบรับแจ้งต่อผู้รับแจ้ง
sectionNo: 5
content: พร้อมด้วยเอกสารหรือหลักฐานตามที่ระบุไว้ในแบบคำขอดังกล่าวภายในสามสิบวันนับแต่วันที่มีการเปลี่ยนแปลงข้อมูล ให้นำความในข้อ ๔ มาใช้บังคับแก่การพิจารณาคำขอตามวรรคหนึ่งด้วยโดยอนุโลม และให้มีการบันทึกรายการการแก้ไขเปลี่ยนแปลงข้อมูลไว้เป็นหลักฐานด้วย
sectionNo: 6
content: ข้อ ๖ ในกรณีที่ใบรับแจ้งชำรุดในสาระสำคัญ สูญหาย หรือถูกทำลาย ให้ผู้แจ้งยื่นคำขอรับใบรับแจ้งใหม่ต่อผู้รับแจ้งภายในสามสิบวันนับแต่วันที่ทราบถึงการชำรุดในสาระสำคัญ สูญหาย หรือถูกทำลาย ให้นำความในข้อ ๒ ข้อ ๓ และข้อ ๔ มาใช้บังคับแก่การยื่นและการพิจารณาคำขอตามวรรคหนึ่งด้วยโดยอนุโลม
sectionNo: 6
content: และให้มีการบันทึกเหตุแห่งการออกใบรับแจ้งนั้นไว้ในใบรับแจ้งด้วย
sectionNo: 7
content: ข้อ ๗ ในกรณีที่ผู้แจ้งมีความประสงค์จะยกเลิกการครอบครองหรือยกเลิกการใช้เครื่องกำเนิดรังสี ให้ยื่นคำขอยกเลิกการครอบครองหรือยกเลิกการใช้เครื่องกำเนิดรังสีต่อผู้รับแจ้ง พร้อมด้วยเอกสารหรือหลักฐานตามที่ระบุไว้ในแบบคำขอภายในสามสิบวันนับแต่วันเลิกครอบครองหรือเลิกใช้เครื่องกำเนิดรังสีนั้น
sectionNo: 8
content: ข้อ ๘ ในกรณีที่เครื่องกำเนิดรังสีตามใบรับแจ้งสูญหาย ให้ผู้แจ้งแจ้งต่อผู้รับแจ้ง พร้อมด้วยเอกสารหรือหลักฐานตามที่ระบุไว้ในแบบแจ้งเครื่องกำเนิดรังสีสูญหายภายในสิบวันนับแต่วันที่ทราบถึงการสูญหาย และให้มีการบันทึกรายการสูญหายดังกล่าวไว้เป็นหลักฐาน
sectionNo: 8
content: พร้อมทั้งเพิกถอนใบรับแจ้งของเครื่องกำเนิดรังสีที่สูญหายนั้นด้วย
sectionNo: 9
content: ข้อ ๙ การยื่นคำขอแจ้งการครอบครองหรือแจ้งการใช้เครื่องกำเนิดรังสี คำขอแก้ไขเปลี่ยนแปลงข้อมูลในใบรับแจ้ง คำขอยกเลิกการครอบครองหรือยกเลิกการใช้เครื่องกำเนิดรังสี การแจ้งเครื่องกำเนิดรังสีสูญหาย หรือการติดต่อใด ๆ และการออกเอกสารหลักฐานต่าง ๆ ตามกฎกระทรวงนี้
sectionNo: 9
content: ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ตามวรรคหนึ่ง ให้ดำเนินการ ณ กรมวิทยาศาสตร์การแพทย์
sectionNo: 10
content: ข้อ ๑๐ คำขอแจ้งการครอบครองหรือแจ้งการใช้เครื่องกำเนิดรังสี ใบรับแจ้งคำขอแก้ไขเปลี่ยนแปลงข้อมูลในใบรับแจ้ง คำขอแจ้งยกเลิกการครอบครองหรือยกเลิกการใช้เครื่องกำเนิดรังสีและแบบแจ้งเครื่องกำเนิดรังสีสูญหาย ให้เป็นไปตามแบบที่อธิบดีกรมวิทยาศาสตร์การแพทย์กำหนดโดยประกาศในราชกิจจานุเบกษา
content: ให้ไว้ ณ วันที่ ๔ สิงหาคม พ.ศ. ๒๕๖๖ อนุทิน ชาญวีรกูล รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๖/๑ วรรคสาม แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒
content: บัญญัติให้การแจ้งการครอบครองหรือใช้เครื่องกำเนิดรังสีที่ออกแบบมาเฉพาะสำหรับใช้เพื่อการวินิจฉัยทางการแพทย์ซึ่งไม่มีวัสดุกัมมันตรังสีเป็นส่วนประกอบและเพื่อใช้งานในสถานพยาบาลที่ไม่ต้องขอรับใบอนุญาต เป็นไปตามหลักเกณฑ์ วิธีการ เงื่อนไข และระยะเวลาที่กำหนดในกฎกระทรวง จึงจำเป็นต้องออกกฎกระทรวงนี้